MEGJEGYZÉSEK SCHILBER8ZKY K.-NAK A FEKETER0ZSDAJAVÁ8LATÁH0Z 51 



dán szigeteken. K 1 e b a h n, hogy sejtését igazolja, Hamburgban 

 alkalmas módon fölfogta a levegő porát és azt megvizsgálta. Az 

 eredmény a következő : Olyan területre, amelynek átmérője 12 

 cm, lehullott legalább 4600 uredospóra. melyek közül 2700 való- 

 színűleg a fekete rozsdához tartozott. Egy másik számlálás sze- 

 rint 31.200 volt a rozsdaspórák száma, ezek közül 5600 hason- 

 lított a feketerozsda uredospórájához. Aecidiospórákat és teleuto- 

 spórákat csak elvétve talált. 



Ebből következik, hogy a levegőben mindig vannak uredo- 

 spórák. épp úgy, mint ahogy mindig vannak baktériumok és 

 egyéb gombaspórák, amelyek alkalmas helyre jutva, kifej- 

 lődnek. 



Úgy tűnik tehát, hogy hasztalan fáradozás volna egy-egy 

 járás területén levő összes borbolyacserjék kiirtása, amikor a 

 feketerozsda sokkal könnyebben terjed a széllel repülő uredo- 

 spórák, mint az aecidiospórák révén. Nem akarom azt mondani, 

 hogy a borbolyacserje teljesen ártatlan Irtsuk ki, ahol könnyen 

 kiirtható. Az aranyosmaróti ültetett borbolyákat és Mahoniákat 

 mégis meghagynám, mert azokon soha eddig aecidium nem fej- 

 lődött. Némi hozzáértéssel kiderülne, hogy a borbolyacserjéknek 

 csak bizonyos százaléka volna kiirtandó, talán csak azok, ame- 

 lyek a vetések közelében vannak. És ha már törvényt készítené- 

 nek a borbolya irtásáról, akkor törvénybe kellene foglalni a 

 tarackbúzának (Agropyrum repens) és bizonyára más pázsitnak 

 kötelező irtását is, mert ezekről is átterjedhet a feketerozsda a 

 gabonára. Sőt nem volna szabad megfeledkeznünk az Anchusa- 

 félék kiirtásáról sem, mert ezek egy más gabonarozsdának (a 

 Puccinia dispersának) a közvetítői. 



Nem volna azonban helyes, ha a kevésbbé veszedelmes 

 borbolyacserje elvonná figyelmünkét a védekezés más, hatáso- 

 sabbnak ígérkező módjaitól, amelyeket Eriksson és Ben- 

 ning „Die Getreideroste" c. munkájuknak 443 oldalán foglaltak 

 össze és amelynek első pontjai azt célozzák, hogy a gabonának 

 fokozzuk ellenállóképességét a feketerozsdával szemben. 



(A növénytani szakosztály 1918. évi április hó 10-én tartott üléséből.) 



4* 



